เรื่องร้องเรียน (คลอง) วันที่ 2022-05-29 01:35:17 — แขวงบางบอนเหนือ เขตบางบอน กรุงเทพมหานคร
ปล.ไม่ต้องการเปิดเผยข้อมูลส่วนบุคคลเนื่องจากอาจมีผลกระทบหลายๆด้านค่ะ

🥢ต้องการแจ้งปัญหาที่พบเจอจากการ,ทำงานตลอด 4 ปี ใน ศพด.ของ กทม.ค่ะ (ปัจจุบันลาออกจากการเป็นอาสาสมัครผู้ดูแลเด็กแล้วค่ะ)

(ิอาสาสมัครผู้ดูแลเด็กในที่นี้จะเรียกแทนด้วยคำว่า ครู)

ปัญหา
1.ทุจริตค่านม-อาหารกลางวัน ของเด็ก อยากให้ช่วยตรวจสอบด้านนี้เป็นพิเศษและจัดการมาตรการอย่างเข้มงวด
เด็กได้รับอาหารที่ไม่มีประโยชน์ครบ5หมู่ อาหารไร้คุณภาพ ไม่เหมาะสมกับงบประมาณต่อหัวที่จัดสรรให้ อาจมองได้หลายแง่มุม เช่น 
1.1คุณภาพอาหารลดลงเพราะต้องแบ่งไปใช้จัดการในส่วนอื่นที่ไม่ได้รับงบที่เพียงพอต่อความต้องการจริง(ค่าใช้จ่ายแฝงที่ไม่ได้รับการอุดหนุน เช่น ค่าแม่ครัว ค่าน้ำมัน ค่าวัตถุดิบที่แพงขึ้น) 
ควรเรียกทุกฝ่ายมามาคุยกันตามความจริงก่อนนโยบายจะบังคับใช้ครู ผู้ปกครอง กทม. 
(ไม่ใช่เบื้องบนคิดเองว่าพอ แต่จริงๆแล้วไม่พอ ก็ทำให้ทุจริตกันผลสุดท้ายตกที่นักเรียน)
1.2 ศพด.ทุจริตโดยนำเงินส่วนนี้ไปใช้ในเรื่องที่ไม่เกี่ยงข้อง ต้องตรวจสอบให้ดีค่ะ ศูนย์เหล่านี้มีวิธีการตบตาสร้างหลักฐานการเบิกจ่ายไม่เป็นตามความเป็นจริง

2.ปัญหาคุณภาพของครู
ความรู้และปริญญาเป็นสิ่งที่สร้างและวัดกันได้ค่ะ แต่คุณธรรมและจรรญาบรรณของครูจะคัดกรองอย่างไร ปัญหาความรุนแรงต่างๆในศูนย์ที่ถูกปิดบังเอาไว้ จะมีวิธีแก้ไขอย่างไร บางศูนย์บางชุนชนครูค้ายาเสพติด ทำร้ายร่างกายเด็ก

3.สวัสดิการของครูแย่มาก ไม่เป็นที่จูงใจสำหรับคนรุ่นใหม่ที่ดีและมีคุณภาพในการที่จะมาเป็นครูศูนย์เด็กเล็ก หรือรักษาครูที่มีความสามารถเอาไว้
-เงินเดือนตามวุฒิ ไม่มีโบนัส ไม่มีโอที บางทีเป็นแบบเหมาจ่ายลาป่วยโดนหักเงิน ลากิจโดนหักเงิน ต้องยอมรับว่าไม่สร้างแรงจูงใจและไม่ทำให้เกิดกำลังใจในการทำงาน ครูทำงานด้วยใจ แต่ต้องกินต้องใช้ด้วยเงิน  เข้างานจริงตี5-6โมง แต่สแกนเวลา8โมง เลิกงานสแกน5โมง  แต่ออกงานจริง6 1ทุ่ม 2ทุ่ม เสาร์-อาทิตย์ต้องมาทำงาน ต้องยอมรับว่าทำงานกันหนักแต่กทม.และเขตไม่ได้เห็นถึงปัญหาในส่วนนี้ 
เหนื่อยแล้วต้องพอคุ้มค่าในการดำเนินชีวิต เพราะครูก็มนุษย์ที่ต้องกินต้องใช้เหมือนกันค่ะ🤣😂

3.งบประมานในการสร้างสิ่งที่เอื้ออำนวยต่อการเรียนรู้ของเด็ก อุปกรณ์มีคุณภาพและเพียงพอหรือไม่ แน่นอนว่าปัญหานี้มันไม่ได้แก้ด้วยงบจากกทม.อย่างเดียวการมีส่วนร่วมก็สำคัญเช่นกัน ต้องเรียกมาคุยค่ะ

อยากให้ทีมท่านเรียกทุกฝ่ายมาคุยร่วมกัน แสดงความคิดเห็นกันอย่างตรงไปตรงมา 
ครูไม่ต้องกลัวผอ.ศูนย์
ผอ.ศูนย์ไม่ต้องกลัวผอ.เขต
ผู้ปกครองเข้าใจและมีส่วนร่วม
ประโยชน์ทั้งหมดจะตกที่เด็ก
อยากให้งานมีคุณภาพ นโยบายเพิ่มงานแล้ว ต้องเพิ่มรายได้ครูให้อยู่รอดอย่างมีคุณภาพเพื่อที่จะได้มีกำลังใจในการสร้างเด็กต่อไปค่ะ

อย่าให้ครูศูนย์เด็กถูกทอดทิ้งอย่างที่แล้วมานะคะท่าน